S-24/2012

Ár 2012, þriðjudaginn 14. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 24/2012: Ákæruvaldið (D-kvk-nf Ö-kvk-nf V-kvk-nf) gegn H-kk-þgf F-kk-þgf K-kk-þgf (J-kk-nf E-kk-nf hrl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 10. janúar sl. á hendur ákærða, H-kk-þgf F-kk-þgf K-kk-þgf, kt. 000000-0000, Dalseli 8, Reykjavík, „fyrir eftirtalin brot:

I.

Líkamsárás, með því að hafa aðfaranótt föstudagsins 11. júní 2010 fyrir framan skemmtistaðinn Bar 11 við Hverfisgötu 18 í Reykjavík, slegið G-kk-þf S-kk-þf S-kk-þf, kt. 000000-0000, hnefahögg í andlit, með þeim afleiðingum að hann hlaut 3 sm óreglulegan skurð rétt neðan við neðri vör og grunnan skurð á innanverðri vörinni.

(M. 007-2010-37953)

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

II.

Umferðarlagabrot, með því að hafa aðfaranótt miðvikudagsins 2. mars 2011, ekið bifreiðinni JE-311 sviptur ökurétti og undir áhrifum áfengis (vínandamagn í blóði 1,95 ‰) á bifreiðastæði við Krónuna í Jafnaseli í Reykjavík.

(M. 007-2011-12986)

Teljast brot þessi varða við 1., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997 og 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Einkaréttarkrafa

Þá gerir Á-kk-nf H-kk-nf, hdl., f.h. G-kk-ef S-kk-ef S-kk-ef, kt. 000000-0000, vegna ákæruliðar I, kröfu um að ákærði verði dæmdur til greiðslu bóta að fjárhæð kr. 688.250, auk vaxta frá 11. júní 2010 til 23. október 2011, skv. 1. mgr. 8. gr. vaxtalaga nr. 38/2001 en dráttarvaxta frá 23. október 2011 til greiðsludags skv. 9. gr., sbr. 1. mgr. 6. gr. vaxtalaga.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 60 daga.

Dæma ber ákærða til þess að greiða G-kk-þgf S-kk-þgf S-kk-þgf 100.000 í miskaskaðabætur og 100.000 krónur í bætur fyrir að halda fram bótakröfunni ásamt almennum vöxtum samkvæmt 4. gr. laga um vexti og verðtryggingu nr. 38, 2001, frá 11. júní til 23. október 2011 en þaðan í frá með dráttarvöxtum samkvæmt III. kafla laganna til greiðsludags.

Dæma ber ákærða til þess að greiða verjanda sínum, J-kk-þgf E-kk-þgf hrl., 100.000 krónur í málsvarnarlaun að meðtöldum virðisaukaskatti.

Þá ber að dæma að ákærði greiði annan kostnað af málinu, 47.780 krónur.

DÓMSORÐ:

Ákærði, H-kk-nf F-kk-nf K-kk-nf, sæti fangelsi í 60 daga.

Ákærði er sviptur ökurétti ævilangt frá dómsbirtingu að telja.

Ákærði greiði G-kk-þgf S-kk-þgf S-kk-þgf 200.000 krónur í skaðabætur ásamt almennum vöxtum frá 11. júní 2011 til 23. október 2011, en þaðan í frá með dráttarvöxtum til greiðsludags.

Ákærði greiði verjanda sínum, J-kk-þgf E-kk-þgf hrl. 100.000 krónur í málsvarnarlaun og greiði jafnframt 47.780 krónur í annan sakarkostnað.

P-kk-nf G-kk-nf.